Aalborg Kommune har undersøgt, hvor mange faldefærdige huse, der er i kommunen, og tallet er ikke færre end 42. Det skriver Nordjyske. I følge et notat fra Teknik- og Miljøforvaltningen er de 42 huse klar til nedrivning, og 28 huse vurderes at have en skræmmende karakter. Hvis de 42 huse skal rives ned, koster det 11,5 millioner kroner. Kommunen skal nu overveje, om husene skal opkøbes på tvangsauktion. I begyndelsen af det nye år skal der udarbejdes en handlingsplan for husene.

Opsummering:
Ifølge en ny undersøgelse er 42 huse i Aalborg Kommune i så dårlig stand, at de bør rives ned.